Moj djed- Vukovarski branitelj

 Svoga djeda Zlatka Plazibata nikad nisam upoznao. Za njega sam saznao iz maminih priča.

 Rođen je 05.01.1954. godine. Bio je skroman i pošten čovjek, uvijek spreman na šalu. Živio je sretno sa svojom obitelji u Borovu Naselju sve do 1991. godine kada počinje okupacija grada. Mama je tada imala 18 godina, a njen brat Alen 16. Djed je odmah prvog dana uzeo pušku i stao u obranu svoga grada i svoje obitelji. Baka, mama i mamin brat su ostali u gradu i prošli kroz pakao rata. Uspjeli su živi izaći iz Vukovara. Kako mi je mama pričala bili su to strašni dani. Svaki dan padalo je na tisuće granata, avioni su ih bombardirali, ljudi su ginuli. Djed je poginuo 18.11.1991.-točno na dan kada je Vukovar pao. Poginuo je od snajpera. Njegove kosti su pronađene 1998. godine u masovnoj grobnici u Vukovaru. Po DNK analizi, ručnom satu i komadu veste koju je imao na sebi potvrđeno je da je to on.
 Sahranjen je u Vukovaru na groblju hrvatskih branitelja.

Roko Bobnjarić, 4.b